Constantin Hansen stræbte ikke efter en fuldstændig realistisk gengivelse af dem, han portrætterede. Han stræbte efter en balance mellem det skønne og det naturlige. Hansen beskrev i den lille afhandling ''De ”Skjønne Kunsters” Enhed'' sine tanker om forholdet mellem naturalisme og idealisme: "''Den ene søger Sandheden paa Skjønhedens Bekostning, den anden søger Skjønheden på Sandhedens Bekostning, men i ethvert Kunstværk maa disse to Retninger findes sammensmeltede. Er Naturalismen ikke tilstede, slaar Kunsten over i det Maniererte og Karakterløse: men er Idealismen ikke tilstede, fortaber Kunsten sig ikke i den skuffende Naturefterligning.''"<ref>{{cite journal |title=De ”Skjønne Kunsters” Enhed |journal=Nordisk Universitetstidsskrift |year=1863 |last=Hansen |first=Constantin |author-link=|volume=9.Årgang |issue=1. Hæfte |page=s.7 |access-date=2017-02-09 }}</ref>
Kunst Historiemalere Historie Maleri Organisationer